2. Üheksa kehva asemel üks informatiivne ja korralik. Praegu annab Tallinna linn välja üheksat ajalehte, mina usun, et  hakkama saab ka ühega. Reformierakond kavatseb linnaosade lehed sulgeda ja koondada kogu kodanikule tõesti vajaliku info (detailplaneeringud, torutööd, tänavate sulgemised jms) ühte väljaandesse. Et sellest ei kujuneks samasugust linnajuhtide reklaambrošüüri nagu praegu, lahutame lehe väljaandmise linnavalitusest. Sõltumatu nõukogu ja konkursiga tööle võetud peatoimetaja peavad tagama, et inimesteni jõuaks kallutamata ja neile oluline teave.